CELEX: 62008CN0445
Language: da
Date: 2008-10-09 00:00:00
Title: Sag C-445/08: Anmodning om præjudiciel afgørelse indgivet af Verwaltungsgerichtshof Baden-Württemberg (Tyskland) den 9. oktober 2008 — Kurt Wierer mod Land Baden-Württemberg

7.2.2009   
            
            
               DA
            
            
               Den Europæiske Unions Tidende
            
            
               C 32/11
            
         Anmodning om præjudiciel afgørelse indgivet af Verwaltungsgerichtshof Baden-Württemberg (Tyskland) den 9. oktober 2008 — Kurt Wierer mod Land Baden-Württemberg
   (Sag C-445/08)
   (2009/C 32/19)
   Processprog: tysk
   Den forelæggende ret
   Verwaltungsgerichtshof Baden-Württemberg
   Parter i hovedsagen
   
      Sagsøger: Kurt Wierer
   
      Sagsøgt: Land Baden-Württemberg
   Præjudicielle spørgsmål
   
               1)
            
            
               Er de principper, som De Europæiske Fællesskabers Domstol har opstillet i dommene af 26. juni 2008 (forenede sager C-329/06 og C-343/06, Wiedemann, og forenede sager C-334/06 — C-336/06, Zerche) til hinder for, at nationale kørekortmyndigheder og domstole i værtsmedlemsstaten ved prøvelsen af, om udstedelsesmedlemsstaten iagttog bopælskravet i henhold til artikel 9 i direktiv 91/439/EØF af 29. juli 1991 om kørekort (1), da kørekortet blev udstedt, til skade for kørekortindehaveren støtter sig på de forklaringer og oplysninger, som denne har afgivet under en forvaltningssag eller retssag, fordi vedkommende var forpligtet hertil som led i en i medfør af national ret pålagt pligt til at medvirke ved opklaringen af de faktiske omstændigheder, som er relevante for sagens afgørelse?
            
         
               2)
            
            
               Såfremt spørgsmål 1 skal besvares benægtende, er de principper, som De Europæiske Fællesskabers Domstol har opstillet i dommene af 26. juni 2008 (forenede sager C-329/06 og C-343/06, Wiedemann, og forenede sager C-334/06 — C-336/06, Zerche), da til hinder for, at nationale kørekortmyndigheder og domstole i værtsmedlemsstaten ved prøvelsen af, om udstedelsesmedlemsstaten iagttog bopælskravet i henhold til artikel 9 i direktiv 91/439/EØF, når der er konkrete holdepunkter for, at dette krav ikke var opfyldt på udstedelsestidspunktet, kan foretage yderligere undersøgelser udelukkende i udstedelsesmedlemsstaten, f.eks. hos folkeregistermyndigheder, udlejere eller arbejdsgivere, og, såfremt de anses for bevist, anvende de herved fremkomne oplysninger alene eller sammen med allerede foreliggende oplysninger hidrørende fra udstedelsesmedlemsstaten eller kørekortindehaveren selv?
            
         
      (1)  EFT L 237, s. 1.